sukhrobnurali/uzbek-legal-corpus huggingface dataset:
OSIYO RIVOJLANISh BANKI BILAN HAMKORLIKNI RIVOJLANTIRISh ChORA-TADBIRLARI TOʻGʻRISIDA
(resolution, 2021-02-22)

Osiyo rivojlanish banki ishtirokidagi loyihalarni tayyorlash va amalga oshirishni jadallashtirish maqsadida Vazirlar Mahkamasi qaror qiladi: 1. Osiyo rivojlanish banki (ORB) bilan birgalikda amalga oshirish moʻljallangan loyihalar roʻyxati ilovaga* muvofiq maʼqullansin. 2. Osiyo rivojlanish banki bilan qoʻshma loyihalarni tayyorlash va amalga oshirish uchun masʼul Bosh vazir oʻrinbosarlari: ikki hafta muddatda ishchi guruhlarni shakllantirsinlar va ularning rahbarlarini tayinlasinlar; ORB bilan qoʻshma loyihalarni tayyorlash va amalga oshirish boʻyicha ijro etuvchi agentlik sifatida belgilangan respublika vazirliklari va idoralari bilan birgalikda xarajatlarning mahalliy ulushini mablagʻ bilan taʼminlash manbalarini qarzga olingan mablagʻlarni toʻlashning aniq manbalarini loyihalarni xarajatlarni qoplashini va iqtisodiy samaradorligi yuzasidan ekspertiza qilishni nazarda tutgan holda ORB bilan qoʻshma loyihalarni amalga oshirish boʻyicha tadbirlar rejasini bir oy muddatda ishlab chiqsinlar va Vazirlar Mahkamasiga kiritsinlar. 3. Belgilab qoʻyilsinki: ORB ishtirokida ishlab chiqilayotgan loyihalarning texnik-iqtisodiy asoslanishini ishlab chiqish yuzasidan texnik topshiriqlar ishchi guruhlari tomonidan majburiy ravishda Oʻzbekiston Respublikasi Makroiqtisodiyot va statistika vazirligiga hamda Moliya vazirligiga kelishib olish uchun taqdim etiladi; yangi loyihalarni mablagʻ bilan taʼminlashga buyurtmanomalar Vazirlar Mahkamasining Tashqi iqtisodiy faoliyatni muvofiqlashtirish departamenti orqali Vazirlar Mahkamasi komplekslari rahbarlari bilan kelishilgandan keyin ORBga yoʻnaltiriladi. 4. Ilovada koʻrsatilgan qoʻshma loyihalarni tayyorlash va amalga oshirishni jadallashtirish maqsadida Bosh vazir oʻrinbosari Makroiqtisodiyot va statistika vaziri B. S. Hamidov moliyaviy va texnikaviy koʻmak olish uchun Osiyo rivojlanish bankiga buyurtmanomalarni imzolashga vakil qilinsin. 5. Mazkur qarorning bajarilishini nazorat qilish Bosh vazir oʻrinbosari B. S. Hamidov zimmasiga yuklansin.
“HISOB-KITOB MEXANIZMINI TAKOMILLAShTIRISh HAMDA RESPUBLIKA BUDJETI VA MAHALLIY BUDJETLARGA TOʻLOVLAR TUShIShINI RAGʻBATLANTIRISh ChORALARI TOʻGʻRISIDA” OʻZBEKISTON RESPUBLIKASI PREZIDENTINING 1998 YIL 4 FEVRALDAGI 1923-SON FARMONIGA QOʻShIMChA KIRITISh HAQIDA
(decree, 1998-04-28)

“Hisob-kitob mexanizmini takomillashtirish hamda respublika budjeti va mahalliy budjetlariga toʻlovlar tushishini ragʻbatlantirish choralari toʻgʻrisida” Oʻzbekiston Respublikasi Prezidentining 1998-yil 4-fevraldagi 1923-son Farmonining 1-bandi mazmuni quyidagicha boʻlgan toʻrtinchi xatboshi bilan toʻldirilsin: “Bevosita ishlab chiqarish faoliyati bilan bogʻliq kechiktirib boʻlmaydigan ehtiyojlariga pul mablagʻlarini qonunchilikda belgilangan miqdorda hisobdan chiqarish kalendardan tashqari navbatda amalga oshiriladi”. Toʻrtinchi xatboshi shunga muvofiq ravishda beshinchi xatboshi deb hisoblansin.
Fuqarolarning oʻzini oʻzi boshqarish organlarini qoʻllab-quvvatlash toʻgʻrisida
(decree, 2020-09-28)

Fuqarolar yigʻinlari, mahallalar raislari va kotiblarining ijtimoiy-siyosiy hayotdagi faolligini, masʼuliyatlarini yanada oshirish va ularni ijtimoiy himoya qilish hamda qoʻllab-quvvatlash maqsadida: 3. Mazkur masalalarning amalga oshirilishini taʼminlash Oʻzbekiston Respublikasi Moliya, Mehnat va Ijtimoiy taʼminot vazirliklari zimmasiga yuklatilsin. 4. Fuqarolar yigʻinlari va mahallalar Oʻzbekiston Respublikasining “Fuqarolarning oʻzini oʻzi boshqarish organlari toʻgʻrisida”gi Qonunida belgilangan vakolatlarini amalga oshirishlari uchun Qoraqalpogʻiston Respublikasi Vazirlar Kengashi, viloyatlar, Toshkent shahri, tumanlar va shaharlar hokimliklari: 1998-yilning oxirigacha fuqarolar oʻzini oʻzi boshqarish organlari faoliyatini chuqur tahlil qilib, ularga amaliy yordam berish tadbirlarini joriy etsinlar; mahallalar va fuqarolar yigʻinlari samarali faoliyat koʻrsatishlari uchun yetarli shart-sharoit yaratib berib, ulaning asosiy faoliyatini aholini ijtimoiy-siyosiy hayotga keng jalb etishni taʼminlashga, maishiy-xoʻjalik, madaniy-maʼrifiy masalalarni hal qilishga yoʻnaltirsinlar; joylardagi jamoat tashkilotlarining ish faoliyatlarini mahallalar bilan uzviy bogʻlangan holda olib borishni tashkil qilsinlar. Yuqoridagi vazifalarni amalga oshirishda shaxsan hokimliklarning masʼul ekanliklari taʼkidlansin.
DINIY JAMOALAR, OQIMLAR VA GURUHLAR FAOLIYATINING QONUNIYLIGINI OʻRGANISh BOʻYIChA IDORALARARO MUVOFIQLAShTIRUVChI KOMISSIYANI TAShKIL ETISh TOʻGʻRISIDA
(decree, 2020-09-28)

Oxirgi vaqtda ayrim diniy jamoalar, oqim va guruhlarning vakillari tomonidan Oʻzbekiston Respublikasi Konstitutsiyasi, “Vijdon erkinligi va diniy tashkilotlar toʻgʻrisida”gi va “Jamoat birlashmalari toʻgʻrisida”gi Qonunlar talablariga zid xatti-harakatlarga yoʻl qoʻyilishi, xorijdan mamlakatda barqaror muhitni izdan chiqarish niyatidagi guruhlarning qonunsiz kirib kelishi, dinni niqob qilib fuqarolarning hayoti va mulkiga qarshi qaratilgan ogʻir jinoyatlarning sodir etilishi oqibatida konstitutsiyaviy tuzum va jamoat xavfsizligiga tahdid solinmoqda. Respublikada barqaror ijtimoiy-siyosiy muhitni saqlab qolish, diniy koʻrinishdagi ekstremizm va terrorchilikka yoʻl qoʻymaslik hamda amaldagi qonunlarga rioya etilishini taʼminlash maqsadida: 1. Mamlakatda mavjud boʻlgan barcha diniy jamoa, oqim va guruhlar faoliyatining qonuniyligini oʻrganish va amaldagi qonun talablariga moslashtirish boʻyicha 1 va 2-ilovalarga* koʻra idoralararo muvofiqlashtiruvchi komissiya hamda uning tarkibida ishchi guruhlari tuzilsin. 2. Komissiya va ishchi guruhlarining asosiy vazifasi tariqasida quyidagilar belgilansin: amalda boʻlgan qonun talablari doirasida islom, xristian, budda va boshqa barcha dinlarga qarashli jamoalar, oqimlar, guruhlarni xatlash hamda qaytadan roʻyxatdan oʻtkazish, qonunsiz faoliyat koʻrsatayotgan jamoa, oqim va guruhlarning faoliyatini toʻxtatish; ekstremistik yoʻnalishdagi huquqqa zid harakat qilayotgan diniy guruhlarni aniqlash, ularni bartaraf etish yuzasidan qatʼiy choralar koʻrish; aholi orasida diniy va milliy nizolarni keltirib chiqarish holatlarining oldini olish yuzasidan choralar koʻrish haqida joylardagi davlat hokimiyati idoralariga zarur tavsiyalar berish; huquqni muhofaza qiluvchi idoralar bilan hamkorlikda terrorchilik va ekstremizmni targʻib qilishga, xorijdan shu maqsadda mamlakatga daʼvatchilarning qonunsiz kirib kelishiga qarshi qatʼiy choralar koʻrish: joylardagi ommaviy axborot vositalari, rasmiy diniy tashkilotlar bilan birgalikda noqonuniy diniy oqim va guruhlarning faoliyati, dinning terrorchilik, ekstremizm va boshqa jinoiy koʻrinishlarga zid ekanligi haqida aholi orasida keng tushuntirish ishlarini tashkil etish; diniy jamoalar, oqimlar va guruhlar faoliyatini tartibga soluvchi amaldagi qonunlarga tegishli oʻzgartirishlar kiritish yuzasidan takliflar tayyorlash. 3. Idoralararo muvofiqlashtiruvchi komissiyaning qarorlari joylardagi davlat hokimiyati, huquqni muhofaza qiluvchi va boshqa idoralar uchun majburiy ekanligi belgilab qoʻyilsin. 4. Amalga oshirilgan ishlarning natijalari yuzasidan komissiya uch oylik muddatda Respublika Prezidentiga batafsil axborotnoma taqdim etsin. 5. Ushbu Farmonning bajarilishini nazorat qilish Oʻzbekiston Respublikasi Prezidentining Davlat maslahatchisi U.Ch. Hudoyqulov zimmasiga yuklansin.
HUKUMATLARARO BITIMNI TASDIQLASH TOʻGʻRISIDA
(resolution, 1998-04-20)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Oʻzbekiston Respublikasi Hukumati, Xitoy Xalq Respublikasi Hukumati va Qirgʻiziston Respublikasi Hukumati oʻrtasida 1998-yil 19-fevralda Toshkent shahrida imzolangan Xalqaro avtomobil qatnovi toʻgʻrisidagi bitim tasdiqlansin. 2. Oʻzbekiston Respublikasi Bosh vazirining oʻrinbosari R.R.Yunusov, tashqi ishlar vaziri A.X.Komilov ushbu Bitimda nazarda tutilgan Oʻzbekiston Respublikasining majburiyatlari oʻz vaqtida bajarilishi ustidan nazoratni taʼminlasin.
HUKUMATLARARO BITIMLARNI TASDIQLASH TOʻGʻRISIDA
(resolution, 1998-04-20)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Tasdiqlansin: Oʻzbekiston Respublikasi Hukumatining va Malayziya hukumati oʻrtasidagi investitsiyalarni ragʻbatlantirish va oʻzaro himoyalash toʻgʻrisidagi Bitim; Oʻzbekiston Respublikasi Hukumatining Malayziya hukumati oʻrtasidagi ikkiyoqlama soliq solinishning oldini olish hamda daromad va foyda soliqlarni toʻlashdan bosh tortish bartaraf qilish toʻgʻrisidagi Bitim; 1997-yil 6-oktabrda Malayziyaning Kuala-Lumpur shahrida imzolangan Oʻzbekiston Respublikasi Hukumati va Malayziya hukumati oʻrtasidagi savdo toʻgʻrisidagi Bitimi; 1997-yil 1-aprelda Gretsiya Respublikasining Afina shahrida imzolangan Oʻzbekiston Respublikasi Hukumatining va Gretsiya Respublikasi hukumati oʻrtasidagi turizm sohasida hamkorlik qilish toʻgʻrisidagi Bitimi; 1998-yil 14-fevralda Bangladeshing Dakka shahrida imzolangan Oʻzbekiston Respublikasi Hukumati va Bangladesh Xalq Respublikasi Hukumati oʻrtasidagi savdo va iqtisodiy hamkorlik toʻgʻrisidagi Bitimi. 2. Oʻzbekiston Respublikasi Bosh vazirining oʻrinbosarlari va tashqi ishlar vaziriga mazkur bitimlarda nazarda tutilgan Oʻzbekiston Respublikasi majburiyatlarining oʻz vaqtida bajarilishini taʼminlash yuzasidan nazoratni amalga oshirish topshirilsin.
VAZIRLAR MAHKAMASINING “OʻZBEKISTON OLTIN QAZIB OLISh VA OLMOSGA IShLOV BERISh KORXONALARI (“OʻZOLMOSOLTIN”) UYuShMASINI TAShKIL ETISh VA UNING FAOLIYATI MASALALARI TOʻGʻRISIDA” 1994 YIL 19 MARTDAGI 150-SON QARORIGA OʻZGARTIRIShLAR KIRITISh TOʻGʻRISIDA
(resolution, 2002-04-26)

Oʻzbekiston Respublikasi Vazirlar Mahkamasining “Qimmatbaho metallar va qimmatbaho toshlar qoʻmitasi tarkibidagi “Fonon” ilmiy-ishlab chiqarish birlashmasining faoliyati masalalari toʻgʻrisida” 1997-yil 24-dekabrdagi 566-son qaroriga muvofiq Vazirlar Mahkamasi qaror qiladi: Vazirlar Mahkamasining “Oʻzbekiston oltin qazib olish va olmosga ishlov berish korxonalari (“Oʻzolmosoltin”) uyushmasini tashkil etish va uning faoliyati masalalari toʻgʻrisida” 1994-yil 19-martdagi 150-son qaroriga oʻzgartirishlar kiritilsin: a) 3-bandning birinchi xatboshi quyidagi tahrirda bayon qilinsin: “Oʻzolmosoltin” uyushmasi ijro etuvchi apparatining 2-ilovaga muvofiq tuzilmasi va xodimlari soni (xizmat koʻrsatuvchi xodimlardan tashqari) 42 nafar, shu jumladan, Vazirlar Mahkamasi tomonidan tasdiqlanadigan uyushma raisi hamda uning ikki nafar oʻrinbosari boʻlishiga rozilik berilsin”; b) qarorga 1 va 2-ilovalar Yangi tahririda bayon qilinsin (ilova qilinadi). 1. Angren oltin qazib olish koni. 2. “Zarnitsa” oltin qidiruvchilar arteli, Angren shahri. 3. Chodak oltin qazib olish koni, Namangan viloyati. 4. Kauldi oltin qazib olish koni, Toshkent viloyati. 5. Marjonbuloq oltin qazib olish koni, Jizzax viloyati. 6. Zarmitan oltin qazib olish koni, Samarqand viloyati. 7. “Chilten” aksiyadorlik jamiyati, Toshkent viloyati. 8. “Qizilqum” oltin qidiruvchilar arteli, Toshkent shahri. 9. “Shaxtaquruvchi” aksiyadorlik jamiyati, Toshkent shahri. 10. “Oʻzranglimetalenergiya” aksiyadorlik jamiyati, Toshkent shahri. 11. “Oʻzsanoatavtomatika” jamoa korxonasi, Olmaliq shahri. 12. “Oʻzrangmetloyiha” aksiyadorlik jamiyati, Toshkent shahri. 13. “Oltintaʼminot” masʼuliyati cheklangan jamiyat, Toshkent shahri. 14. Ishchilar taʼminoti Angren boʻlimi. 15. Ishchilar taʼminoti Chodak boʻlimi. 16. Ishchilar taʼminoti Marjonbuloq boʻlimi. 17. Ishchilar taʼminoti Zarmitan boʻlimi. 18. “Oltin Yombi” pansionati, Toshkent viloyati. Rahbariyat Investitsiyalar va tashqi iqtisodiy faoliyat boʻlimi Iqtisodiy tahlil, davlat tasarrufidan chiqarish va xususiylashtirish boʻlimi Resurslar va marketing boʻlimi Kon-geologiya boʻlimi Texnologiya va ilm-fan boʻlimi Xavfsizlik texnikasi va atrof-muhitni muhofaza qilish boʻlimi Markaziy buxgalteriya Ishlar boshqarmasi Birinchi boʻlim Hamma xodimlar soni — 42 kishi
OʻZBEKISTON RESPUBLIKASI PREZIDENTINING BAʼZI FARMONLARINI OʻZ KUCHINI YOʻQOTGAN DEB HISOBLASH VA BAʼZILARIGA OʻZGARTIRISHLAR KIRITISH TOʻGʻRISIDA
(decree, 2025-11-26)

“Bojxona tarifi toʻgʻrisida”, “Davlat Bojxona xizmati toʻgʻrisida” Oʻzbekiston Respublikasi Qonunlari va Oʻzbekiston Respublikasining Bojxona kodeksi qabul qilinganligi munosabati bilan: 1. Oʻzbekiston Respublikasi Prezidentining 1-ilovaga muvofiq farmonlari oʻz kuchini yoʻqotgan deb hisoblansin. 2. Oʻzbekiston Respublikasi Prezidentining 2-ilovaga muvofiq baʼzi farmonlariga oʻzgartirishlar kiritilsin. 1. “Teri xom ashyosini respublikadan olib chiqib ketishni taqiqlash toʻgʻrisida” Oʻzbekiston Respublikasi Prezidentining 1994-yil 20-dekabrdagi PF-1023-son Farmoni. 2. Oʻzbekiston Respublikasi Prezidentining “Eksport qilish taqiqlangan buyumlar va mahsulotlarning olib chiqib ketilishiga qarshi kurashni kuchaytirishga oid qoʻshimcha chora-tadbirlar toʻgʻrisida” 1996-yil 4-yanvardagi PF-1354-son Farmoni. 3. Oʻzbekiston Respublikasi Prezidentining “Eksport qilish taqiqlangan buyumlar va mahsulotlarni olib chiqib ketishga qarshi kurashni kuchaytirishga oid qoʻshimcha chora-tadbirlar toʻgʻrisida” 1996-yil 4-yanvardagi PF-1354-son Farmoniga qoʻshimchalar kiritish haqida” 1996-yil 20-martdagi PF-1410-son Farmoni. 2. Oʻzbekiston Respublikasi Prezidentining “Eksport-import operatsiyalari boʻyicha valyuta nazoratini taʼminlash chora-tadbirlari toʻgʻrisida” 1994-yil 20-apreldagi PF-837-son Farmonida: 2-banddagi “Davlat soliq qoʻmitasi” soʻzlaridan keyin “Davlat bojxona qoʻmitasi” soʻzlari qoʻshib qoʻyilsin; ilovaning 6-bandidagi “Davlat soliq qoʻmitasi” soʻzlari “Davlat bojxona qoʻmitasi” soʻzlari bilan almashtirilsin; ilovaning 7-bandidagi ikkinchi xatboshida “Davlat soliq qoʻmitasini” soʻzlaridan keyin “va Davlat bojxona qoʻmitasini” soʻzlari qoʻshib qoʻyilsin. 5. Oʻzbekiston Respublikasi Prezidentining “Xorijiy sarmoyalari boʻlgan korxonalar ishlab chiqarilgan mahsulot eksportini ragʻbatlantirishga oid qoʻshimcha chora-tadbirlar toʻgʻrisida” 1997-yil 26-avgustdagi PF-1831-son Farmoniga qisman oʻzgartish kiritish haqida” 1997-yil 10-oktabrdagi PF-1870-son Farmoniga ilovaning 7-bandi olib tashlansin.
ALOHIDA MILITSIYA BATALONINI ChET EL DAVLATLARINING DIPLOMATIK VAKOLATXONALARINI QOʻRIQLAShNI TAʼMINLASh BOʻYIChA OʻZBEKISTON RESPUBLIKASI IChKI IShLAR VAZIRLIGINING MILITSIYA POLKIGA AYLANTIRISh TOʻGʻRISIDA
(resolution, 2018-05-04)

Chet el davlatlarining yangi diplomatik vakolatxonalari va ularga tenglashtirilgan xalqaro tashkilotlar ochilishi munosabati bilan, ular joylashgan mamlakatning xalqaro majburiyatlariga muvofiq ularni zarur darajada himoya qilishni taʼminlash maqsadida Vazirlar Mahkamasi qaror qiladi: 1. Vazirlar Mahkamasining 1992-yil 7-apreldagi 171-son qarori bilan tashkil etilgan alohida militsiya bataloni chet el davlatlarining diplomatik vakolatxonalarini qoʻriqlashni taʼminlash boʻyicha Oʻzbekiston Respublikasi Ichki ishlar vazirligining militsiya polkiga aylantirilsin. 2. Oʻzbekiston Respublikasi Ichki ishlar vazirligiga koʻrsatib oʻtilgan maqsadlar uchun qoʻshimcha ravishda xarajatlari respublika budjeti hisobiga qoplanadigan ilovaga muvofiq — 178 shtat ajratilsin. 3. Oʻzbekiston Respublikasi Moliya vazirligi Oʻzbekiston Respublikasi Ichki ishlar vazirligining shtatdagi xodimlari soni oʻzgarishi munosabati bilan uni mablagʻ bilan taʼminlasin. HAMMASI‎ 178‎ Ulardan:‎ ‎ katta va oʻrta boshliqlar tarkibiga kiruvchilar‎ 21‎ kichik boshiqlar va oddiy tarkibga kiruvchilar‎ 152‎ ishchi va xizmatchilar‎ 5‎
IDORALARARO AXBOROT-KOMPYUTER TARMOGʻINI TASHKIL ETISH TOʻGʻRISIDA
(resolution, 1999-02-05)

Respublika vazirliklari va idoralari oʻrtasida axborotni tezkorlik bilan ayirboshlash, maʼlumotlar bazasi tashkil etilishini muvofiqlashtirish, hujjatlar aylanishini elektron asosga bosqichma-bosqich oʻtkazish va jahon axborot makoniga qoʻshilish maqsadida Vazirlar Mahkamasi qaror qiladi: 1. Quyidagilar. Vazirlar Mahkamasining Tashqi iqtisodiy faoliyatni muvofiqlashtirish departamenti tomonidan Oʻzbekistondagi BMT Vakolatxonasi va Jahon bankining Vakolatxonasi bilan birgalikda tashqi iqtisodiy faoliyatning idoralararo axborot-kompyuter tarmogʻi (keyingi oʻrinlarda idoralararo tarmoq deb ataladi) tashkil etilishi loyihasi ishlab chiqilganligi; loyihaga muvofiq axborotning idoralararo ayirboshlanishini, shuningdek Internet tarmogʻida ishlashni taʼminlovchi axborot-kompyuter tizimi oʻrnatilganligi va foydalanishga topshirilganligi; loyihani mablagʻ bilan taʼminlash Jahon bankining 400 ming AQSH dollari miqdoridagi Institutsional krediti va BMT Rivojlanish dasturining 200 ming AQSH dollari miqdoridagi granti mablagʻlari hisobiga amalga oshirilishi maʼlumot uchun qabul qilinsin. 3. Belgilab qoʻyilsinki “UzNet” xizmati faoliyatini mablagʻ bilan taʼminlash 1999-yil 1-iyulgacha Jahon banki krediti, BMT granti va oʻz faoliyati hisobiga, ushbu muddat tamom boʻlgandan keyin esa — xoʻjalik hisobidagi oʻz faoliyati hisobiga amalga oshiriladi. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
ENG QULAY SAVDO-SOTIQ TARTIBINI YaRATGAN HOLDA SAVDO-IQTISODIY HAMKORLIK TOʻGʻRISIDAGI BITIMLAR IMZOLANGAN MAMLAKATLAR
(other, 2020-06-30)

1. Avstriya 2. Bangladesh 3. Belgiya 4. Bolgariya 41. Braziliya 5. Buyuk Britaniya 6. Vengriya 7. Vyetnam 8. Germaniya 9. Gretsiya 10. Daniya 11. Misr 12. Isroil 13. Hindiston 14. Indoneziya 15. Eron* 16. Irlandiya 17. Ispaniya 18. Italiya 19. Iordaniya 20. Kipr 21. Koreya 22. Xitoy 23. Latviya 24. Litva 25. Malta 26. Lyuksemburg 27. Niderlandiya 28. Portugaliya 29. Pokiston 30. Polsha 31. Sloveniya 32. Ruminiya 33. Slovakiya 34. Singapur** 35. AQSh 36. Turkiya 37. Finlyandiya 38. Fransiya 39. Chexiya 40. Shveysariya 41. Shvetsiya 42. Estoniya 43. Yaponiya 44. Saudiya Arabistoni 45. Malayziya
Oʻzbekiston Respublikasi Mudofaa sanoati korxonalarini konversiya qilish masalalari boʻyicha ishchi komissiyani tashkil etish toʻgʻrisida
(resolution, 2019-02-23)

Amerika kompaniyalarining ishtirokida va AQSh hukumati koʻmagi bilan amalga oshirilayotgan mudofaa sanoati korxonalarini konversiya qilish qoʻshma dasturini roʻyobga chiqarishga oid ishlarni faollashtirish maqsadida Vazirlar Mahkamasi qaror qiladi: 1. Siyosiy, iqtisodiy va texnologik hamkorlik qilish boʻyicha Oʻzbekiston — AQSh qoʻshma komissiyasining Savdo, investitsiyalar, moliya qoʻmitasi huzurida mudofaa sanoati korxonalarini konversiya qilish masalalari boʻyicha doimiy ishlovchi ishchi komissiyasi 1-ilovaga* muvofiq tashkil etilsin. 2. Oʻzbekiston Respublikasi mudofaa sanoatini konversiya qilish sohasida Amerika kompaniyalari bilan birgalikda amalga oshirish taklif etilayotgan loyihalar roʻyxatiga 2-ilovaga* muvofiq rozilik berilsin. Vazirlar Mahkamasi komplekslari, manfaatdor vazirliklar va idoralar koʻrsatib oʻtilgan loyihalarning belgilangan muddatlarda ishlab chiqilishini va ularning amalga oshirilishini taʼminlasinlar. 3. Ishchi komissiya mudofaa sanoatini konversiya qilish boʻyicha birgalikda hamkorlik qilish qoʻshimcha loyihalari roʻyxatini aniqlasin, ikki hafta muddatda ishlarni faollashtirish tadbirlari rejasini ishlab chiqsin va tasdiqlasin. 4. Oʻzbekiston Respublikasi Tashqi iqtisodiy aloqalar vazirligi Amerika tomoni bilan kelishgan holda 1998-yilning III choragida mudofaa sanoatini konversiya qilish masalalari boʻyicha qoʻshma yigʻilish oʻtkazish masalasini ishlab chiqsin. 5. Vazirlar Mahkamasining 1997-yil 8-sentabrdagi 430-son qaroriga 1-ilovaning Savdo, investitsiyalar, moliya qoʻmitasi tarkibiga oid qismiga 3-ilovaga* muvofiq oʻzgartirish kiritilsin. 6. Vazirlar Mahkamasining 1996-yil 6-martdagi 83-son qarori oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
ITALIYA RESPUBLIKASIDA OʻZBEKISTON RESPUBLIKASINING ELCHIXONASINI OCHISH TOʻGʻRISIDA
(resolution, 2020-12-16)

Oʻzbekiston Respublikasi va Italiya Respublikasi oʻrtasida diplomatik munosabatlar oʻrnatish toʻgʻrisida 1992-yil 24-martdagi protokolga muvofiq Vazirlar Mahkamasi qaror qiladi: 1. Rim shahrida Italiya Respublikasidagi Oʻzbekiston Respublikasining Elchixonasi ochilsin. 2. Elchixonaning shtat jadvali va 1998-yil uchun xarajatlar smetasi 1 va 2-ilovalarga* muvofiq tasdiqlansin. 1998-yil uchun Elchixona xodimlari soni 5 nafardan iborat etib belgilansin, ulardan: 3 kishi — diplomatik tarkib xodimlari, 2 kishi — maʼmuriy-texnik xodimlar. 3. Oʻzbekiston Respublikasi Moliya vazirligi xodimlarning butlanishiga qarab xarajatlar smetasiga muvofiq 1998-yil uchun zarur mablagʻlar ajratsin. 4. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik xodimlari tarkibini butlash uchun nomzodlar yuzasidan taklif kiritsin. 5. Italiya Respublikasidagi Oʻzbekiston Respublikasining Elchisi maishiy, tibbiy va transport xizmati koʻrsatish sharoitlariga koʻra Oʻzbekiston Respublikasi vaziriga tenglashtirilsin.
BOLALIKDAN nogironligi boʻlgan bolalar TUGʻILIShINING OLDINI OLISh UChUN YANGI TUGʻILGAN ChAQALOQLAR HAMDA HOMILADOR AYoLLARDA TUGʻMA VA BOShQA PATOLOGIYANI BARVAQT ANIQLASh BOʻYIChA “ONA VA BOLA SKRININGGI” DAVLAT TIZIMINI TAShKIL ETISh TOʻGʻRISIDA
(resolution, 2022-07-22)

Inson manfaatlarini taʼminlash chora-tadbirlari Dasturini bajarish va yangi tugʻilgan chaqaloqlar hamda homilador ayollardagi patologiyani barvaqt aniqlash davlat tizimini tashkil etish maqsadida Vazirlar Mahkamasi qaror qiladi: 1. Bolalikdan nogironligi boʻlgan bolalar tugʻilishining oldini olish uchun yangi tugʻilgan chaqaloqlar hamda homilador ayollarda tugʻma va boshqa patologiyani barvaqt aniqlash boʻyicha “Ona va bola skrininggi” davlat dasturi 1 va 2-ilovalarga* muvofiq tasdiqlansin. 2. Oʻzbekiston Respublikasi Sogʻliqni saqlash vazirligi va “Sogʻlom avlod uchun” jamgʻarmasiga “Ona va bola skrininggi” dasturining amalga oshirilishini muvofiqlashtirib borish va nazorat qilish vazifasi yuklansin. 3. Maʼlumot uchun qabul qilinsinki; skrining-markazlarni tashkil etish faoliyat koʻrsatayotgan davolash-profilaktika muassasalari shoxobchalari hisobiga amalga oshiriladi. Markazlarni mablagʻ bilan taʼminlash sogʻliqni saqlashga ajratiladigan budjet mablagʻlari hamda homiylar mablagʻlari hisobiga amalga oshiriladi; 1993 — 2001-yillar davrida, “Sogʻlom avlod uchun” jamgʻarmasi tomonidan “Vallak” konserni (Finlyandiya) va “Bristol Mayers Skvibb” kompaniyasi (AQSh) bilan tuzilgan bitimlarga muvofiq, “Ona va bola skrininggi” dasturi doirasida tashkil etiladigan skrining-markazlar texnikaviy muruvvat yordami sifatida umumiy summasi 1,2 mln AQSh dollaridan iborat boʻlgan diagnostika apparatlari, tashkiliy texnika va kommunikatsiya vositalari bilan jihozlanadi. 4. Oʻzbekiston Respublikasi Moliya vazirligi “Ona va bola skrininggi” davlat dasturini amalga oshirish uchun har yili 1 va 2-ilovalarga muvofiq mablagʻlar ajratishni nazarda tutsin. 5. Oʻzbekiston Respublikasi Tashqi iqtisodiy aloqalar vazirligi, Tashqi iqtisodiy faoliyat milliy banki, Davlat bojxona qoʻmitasi “Ona va bola skrininggi” davlat dasturini bajarish doirasida tuzilgan kontraktlarni ustuvor asosda koʻrib chiqsinlar. 6. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: bir oy muddatda “Oʻzavtotrans” korporatsiyasining hududiy boʻlinmalari bilan birgalikda skrining davomida aniqlangan patologiyali shaxslarni (homilador ayollar va bolalarni bir nafar kuzatuvchi bilan birga) shaharlararo qatnaydigan avtobuslarda yashash joyidan tegishli mintaqaviy skrining-markazgacha bepul olib kelish va olib ketish tartibini ishlab chiqsinlar; “Sogʻlom avlod uchun” jamgʻarmasi, Oʻzbekiston Respublikasi Xotin-qizlar qoʻmitasi va “Mahalla” jamgʻarmasi bilan birgalikda “Ona va bola skrininggi” davlat dasturini bajarishni har tomonlama qoʻllab-quvvatlasinlar hamda aholi oʻrtasida bolalarning rivojlanish xastaliklari bilan tugʻilishining oldini olishning ijtimoiy ahamiyati toʻgʻrisida keng tushuntirish ishlarini tashkil qilsinlar. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari D. Gʻulomova va A. Azizxoʻjayev zimmasiga yuklansin.